“ยูนิโคล่” รุกตลาดอินเดีย เตรียมเปิดสาขาแรก 2018 - FINNOMENA
ยูนิโคล่ แบรนด์เสื้อผ้าชื่อดังของญี่ปุ่น เตรียมเปิดสาขาแรกในอินเดีย ในปี 2018 เล็งขายเสื้อผ้าที่เหมาะกับวัฒนธรรม, ศาสนาท้องถิ่น และสภาพภูมิอากาศ
30 พ.ย. 2560

ยูนิโคล่ แบรนด์เสื้อผ้าชื่อดังของญี่ปุ่น เตรียมเปิดสาขาแรกในอินเดีย ในปี 2018 เล็งขายเสื้อผ้าที่เหมาะกับวัฒนธรรม, ศาสนาท้องถิ่น และสภาพภูมิอากาศ
“ทาดาชิ ยานาอิ” ประธานยูนิโคล่ เล็งเห็นการเติบโตของเศรษฐกิจและชนชั้นกลางของอินเดีย และมองว่าอินเดียมีจำนวนประชากรเป็นรองแค่จีนเท่านั้น เขากล่าวว่า การจะเปิดตลาดเอเชียให้ได้ เป็นไปไม่ได้เลยที่จะไม่สนใจอินเดีย
ทางยูนิโคลจะพัฒนาเสื้อผ้าให้มีความท้องถิ่นมากขึ้น เนื่องจากอินเดียเป็นประเทศที่มีวัฒนธรรมการแต่งกายโดดเด่น ร้านขายเสื้อผ้าส่วนใหญ่ในประเทศจึงต้องขายเสื้อผ้าที่ดีไซน์ในลักษณะพื้นเมือง เหมาะกับอากาศ วัฒนธรรม และศาสนาซึ่งมีความหลากหลาย
อินเดียถือเป็นผู้ผลิตเสื้อผ้ารายใหญ่ให้แก่ยูนิโคล่ แต่ที่ผ่านมายังไม่เคยมีสาขายูนิโคลเข้าไปเปิด โดยก่อนหน้านี้ “ซาร่า” และ “H&M” แบรนด์ฟาสต์แฟชั่น คู่แข่งยูนิโคล่ ได้รุกตลาดอินเดียเข้าไปก่อนแล้ว
ที่มา : https://www.prachachat.net/world-news/news-80330
แท็ก:
แชร์บทความ: